Kotihoidontuen kuntalisä

**Sonkajärven kotihoidontuen kuntalisän ehdot 01.01.2024 - 31.12.2024**

* Kuntalisän suuruus on 300 €/kk/perhe alle kaksivuotiaasta lapsesta minimissään 2 kuukautta ja maksimissaan 12 kuukautta vuoden 2024 aikana.
* Lisä maksetaan alle 2-vuotiaasta kotona hoidettavasta kotihoidontuen piiriin kuuluvasta lapsesta.
* Adoptioperheissä lisä maksetaan myös yli 2- vuotiaasta lapsesta. Lisä voidaan maksaa siihen asti, kun hoitoon ottopäivästä on kulunut kaksi vuotta tai lapsi aloittaa koulun.
* Perhe saa kotihoidontukea Kelalta. Kuntalisään ei ole oikeutta vanhempainpäivärahakaudella tai jos saa eläkettä tai työttömyyskorvausta.
* Lisää ei makseta kahta kuukautta lyhyemmältä ajalta (poikkeuksena perheet, joiden oikeus kotihoidontukeen alkaa marras- tai joulukuussa)
* Perhe ei saa yksityisen hoidon tukea.
* Lisä maksetaan kotihoidontuen päätöstä ja kuntalisän hakemista seuraavan kuukauden alusta ja se päättyy täyteen kuukauteen perheen nuorimman lapsen täyttäessä kaksi vuotta.
* Lisää maksetaan takautuvasti maksimissaan kahden kuukauden ajalta (poikkeuksena alkuvuosi päätöksenteon vuoksi).
* Lapsella on väestökirjan mukainen kotipaikka Sonkajärven kunnassa.
* Kuntalisä maksetaan perheen nimeämälle vanhemmalle ja on hänelle veronalaista tuloa. Kuntalisä maksetaan kuukausittain jälkikäteen kunkin kuukauden viimeinen päivä. Lasten kotihoidontuen kuntalisää haetaan erillisellä hakemuksella.
* Tuen saajan on heti ilmoitettava kuntalisän myöntämisperusteisiin vaikuttavista muutoksista. Perusteettomasti maksettu kotihoidontuen kuntalisä peritään takaisin.
* Hakulomakkeita on saatavana kunnan yhteispalvelupisteistä sekä päiväkodeista.

* **Hakemus liitteineen (KELAN päätös kotihoidontuen myöntämisestä ja verokortti) toimitetaan osoitteella:**

Varhaiskasvatusjohtaja

Tarja Hänninen

 Rutakontie 16

74300 Sonkajärvi